CELEX: 51980FC0181
Language: lt
Date: 2008-09-23
Title: Pasiūlymas Europos parlamento ir Tarybos direktyva …/…/EB […] dėl valstybių narių įstatymų, susijusių su matavimo vienetais, suderinimo (Kodifikuota redakcija)

LT

|[pic]                     |EUROPOS BENDRIJŲ KOMISIJA                                                                                        |

                                        Briuselis,
                                        KOM

                                                                    Pasiūlymas

                                                  EUROPOS PARLAMENTO IR TARYBOS DIREKTYVA …/…/EB

                                                                       […]

                                    dėl valstybių narių įstatymų, susijusių su matavimo vienetais, suderinimo

                                                             (Kodifikuota redakcija)

                                                            AIŠKINAMASIS MEMORANDUMAS

1.    Žmonių Europos kontekste Komisija didelį dėmesį skiria tam, kad Bendrijos  teisė  būtų  papastesnė  ir  aiškesnė  siekiant,  kad  ji  taptų
       suprantamesnė ir prieinamesnė visiems piliečiams, kurie įgytų  naujų  galimybių  ir  galėtų  pasinaudoti  konkrečiomis  jiems  suteiktomis
       teisėmis.

       Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos  keletą  kartų,  liktų  išsibarsčiusios
       įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti
       konkrečiu momentu galiojančias taisykles reikia atlikti tiriamąjį darbą lyginant įvairius teisės aktus.

       Dėl šios priežasties siekiant, kad Bendrijos teisė būtų aiški ir skaidri, svarbu kodifikuoti taisykles, kurios buvo dažnai keičiamos.

2.    Todėl 1987 m. balandžio 1 d. Komisija nusprendė[1], kad visi teisės aktai, kurie buvo iš dalies  pakeisti  ne  daugiau  nei  dešimt  kartų,
       turėtų būti kodifikuojami ir pabrėžė,  kad  šis  reikalavimas  yra  minimalus  bei  kad  Komisijos  padaliniai  turėtų  stengtis  parengti
       kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog Bendrijos  taisyklės  būtų
       aiškios ir lengvai suprantamos.

3.    Tai buvo patvirtinta 1992 m. gruodžio mėn.  Edinburgo  Europos  vadovų  taryboje  pirmininkavusios  valstybės  išvadose[2],  pabrėžiančiose
       kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą.

       Kodifikavimas turi būti vykdomas laikantis įprastos Bendrijos teisės aktų priėmimo tvarkos.

       1994 m. gruodžio 20 d. Europos Parlamentas, Taryba ir Komisija, atsižvelgdami į tai,  kad  kodifikuojamuose  teisės  aktuose  negali  būti
       daromi esminiai pakeitimai, sudarė tarpinstitucinį  susitarimą,  kuriuo  nusprendė  kodifikuojamiems  teisės  aktams  taikyti  pagreitinto
       priėmimo tvarką.

4.    Šiuo pasiūlymu siekiama kodifikuoti 1979 m. gruodžio 20 d.  Tarybos  direktyvą  80/181/EEB  dėl  valstybių  narių  įstatymų,  susijusių  su
       matavimo vienetais, suderinimo ir Direktyvos 71/354/EEB panaikinimo[3]. Nauja direktyva pakeis įvairius aktus, kurių nuostatos buvo  į  ją
       įtrauktos[4]; šis pasiūlymas nekeičia kodifikuojamų teisės aktų turinio, nes  jame  tik  sujungiami  šie  aktai,  atliekant  kodifikavimui
       būtinus formos pakeitimus.

5.    Pasiūlymas dėl kodifikuoto teisės akto buvo parengtas remiantis preliminariu Direktyvos 80/181/EEB ir ją iš dalies keičiančių  teisės  aktų
       konsoliduotu tekstu, kurį visomis kalbomis parengė Europos Bendrijų oficialiųjų leidinių biuras  naudodamas  duomenų  apdorojimo  sistemą.
       Kadangi straipsniams suteikiami nauji numeriai,  kodifikuotos  direktyvos  III  priede  nurodomas  buvusių  ir  naujų  straipsnių  numerių
       atitikimas.

                                            ê 80/181/EEB (pritaikytas)

                                                                    Pasiūlymas

                                                  EUROPOS PARLAMENTO IR TARYBOS DIREKTYVA …/…/EB

                                                                       […]

                                    dėl valstybių narių įstatymų, susijusių su matavimo vienetais, suderinimo

                                                              (Tekstas svarbus EEE)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Europos bendrijos steigimo sutartį, ypač į jos Ö 95 Õ straipsnį,

atsižvelgdami į Komisijos pasiūlymą,

atsižvelgdami į Europos ekonomikos ir socialinių reikalų komiteto nuomonę[5],

laikydamiesi Sutarties 251 straipsnyje nustatytos tvarkos[6],

kadangi:

                                            ê 

   1) 1979 m. gruodžio 20 d. Tarybos direktyva 80/181/EEB dėl valstybių narių įstatymų, susijusių su matavimo vienetais, suderinimo ir Direktyvos
      71/354/EEB panaikinimo[7] buvo keletą kartų iš esmės keičiama[8]. Siekiant aiškumo ir racionalumo minėta direktyva turėtų būti kodifikuota.

                                            ê 80/181/EEB 1 konstatuojamoji dalis

   2) Matavimo vienetai yra svarbūs naudojant visas matavimo priemones bei išreiškiant dydžių matavimo rezultatus ar  priemonių  rodomas  vertes.
      Matavimo vienetai yra vartojami daugelyje žmogaus veiklos sričių. Būtina užtikrinti, kad jų vartojimas būtų kaip galima aiškesnis.  Dėl  to
      Bendrijoje būtina nustatyti jų vartojimo taisykles dėl ekonominių, visuomenės sveikatos, visuomenės saugumo ar administracinių tikslų.

                                            ê 80/181/EEB 2 konstatuojamoji dalis

   3) Vis dėlto galioja tarptautinės konvencijos arba sutartys tarptautinio transporto srityje, kurios įpareigoja Bendriją arba valstybes  nares.
      Šių konvencijų arba sutarčių reikia laikytis.

                                            ê 80/181/EEB 3 konstatuojamoji dalis

   4) Įstatymai, kurie reglamentuoja matavimo vienetų vartojimą skirtingose valstybėse narėse, skiriasi  ir  dėl  to  trukdo  prekybai.  Tokiomis
      aplinkybėmis būtina suderinti įstatymus ir kitus teisės aktus, siekiant įveikti tokias kliūtis.

                                            ê 80/181/EEB 4 konstatuojamoji dalis

   5) Matavimo vienetai yra tarptautinių rezoliucijų, kurias priėmė Generalinė svarsčių ir matų  konferencija  (CGPM),  įsteigta  pagal  1875  m.
      gegužės 20 d. Paryžiuje pasirašytą Metro konvenciją, prie kurios prisijungė visos valstybės narės, objektas. Pagal šias  rezoliucijas  buvo
      parengta «Tarptautinė vienetų sistema» (SI).

                                            ê 80/181/EEB 7 konstatuojamoji dalis (pritaikytas)

   6) Norint išvengti rimtų sunkumų, būtina numatyti pereinamąjį laikotarpį, per kurį tarptautinės  sistemos  neatitinkančius  matavimo  vienetus
      galima būtų laipsniškai panaikinti. Vis dėlto būtina leisti tai padaryti pageidaujančioms valstybėms narėms kuo greičiau  įgyvendinti  savo
      teritorijoje Ö I Õ priedo I skyriuje išvardytas nuostatas. Dėl to būtina apriboti šio pereinamojo laikotarpio trukmę Bendrijoje, tačiau tuo
      pat metu leidžiant pačioms valstybėms narėms sutrumpinti tą laikotarpį.

                                            ê 80/181/EEB 8 konstatuojamoji dalis

   7) Per tą pereinamąjį laikotarpį labai svarbu išsaugoti aiškią nuostatą  dėl  matavimo  vienetų  vartojimo  valstybių  narių  prekyboje,  ypač
      siekiant apsaugoti vartotoją. Valstybių narių įsipareigojimas leisti vartoti papildomas nuorodas ant gaminių ir įrangos, per šį pereinamąjį
      laikotarpį importuotų iš kitų valstybių narių, taip pat pateisintų šį tikslą.

                                            ê 80/181/EEB 9 konstatuojamoji dalis

   8) Vis dėlto nebūtinai pageidaujama, kad toks sprendimo būdas visoms matavimo priemonėms, tarp jų ir medicininiams prietaisams, būtų  priimtas
      sistemingai. Dėl to valstybėms narėms turėtų būti leista reikalauti, kad jų teritorijoje matavimo priemonėse dydžio vertės  būtų  nurodomos
      tiktai vienu įteisintuoju matavimo vienetu.

                                            ê 80/181/EEB 10 konstatuojamoji dalis

   9) Ši direktyva neturi įtakos jau rinkoje esančių gaminių tolesnei gamybai. Ji vis dėlto daro įtaką gaminių ir įrangos,  kuriuose  yra  dydžio
      vertės nurodomos matavimo vienetais, kurie jau nebėra įteisintieji matavimo vienetai, pateikimui  į  rinką  ir  jų  naudojimui,  kai  tokie
      gaminiai ir įranga yra būtini jau rinkoje esančių gaminių, įrangos ir prietaisų komponentams arba dalims papildyti arba  pakeisti.  Dėl  to
      būtina valstybėms narėms leisti pateikti tokius gaminius ir įrangą į rinką ir juos naudoti komponentams papildyti ir pakeisti, netgi  jeigu
      ant jų yra dydžio vertės nurodomos matavimo vienetais, kurie jau nebėra įteisintieji, kad būtų įmanoma ir  toliau  naudoti  tokius  rinkoje
      esančius gaminius, įrangą arba prietaisus.

                                            ê 1999/103/EEB 4 konstatuojamoji dalis (pritaikytas)

  10) Kai kurios trečiosios šalys neįsileidžia į rinką produktų, ant kurių yra  nurodomi  tik  įteisinti  matavimo  vienetai,  nustatyti  Ö šia Õ
      direktyva . Bendrovės, eksportuojančios produktus į šias šalis, atsidurtų nepalankioje padėtyje, jei būtų uždrausta  vartoti  papildomąsias
      nuorodas. Todėl leidimas vartoti papildomąsias nuorodas neįteisintais matavimo vienetais turi būti pratęstas tolesniam laikotarpiui.

  11) ê 80/181/EEB 11 konstatuojamoji dalis (pritaikytas)

  12) Tarptautinė standartizacijos organizacija (ISO) priėmė tarptautinį standartą dėl SI ir kitų  matavimo  vienetų,  vartojamų  ribotos  ženklų
      grupės sistemose, atvaizdavimo Ö , taikomą 1992 m. versija Õ .

                                            ê 85/1/EEB 2 konstatuojamoji dalis (pritaikytas)

  13) Teikiant 1981 m. gegužės 22 d. rekomendaciją Pasaulinė sveikatos organizacija paprašė, kad kraujo ir kitų kūno skysčių slėgiui matuoti,  be
      kilopaskalio, matavimo vienetu būtų paliktas gyvsidabrio stulpelio milimetras. Patartina, kad Komisija pritartų tam sprendimui.

                                            ê 85/1/EEB 3 konstatuojamoji dalis (pritaikytas)

  14) Efektiniam skerspjūviui branduolinių reakcijų metu matuoti visuotinai vartojamas barnas. Patirtis rodo, kad pirmiau minėtą vienetą pakeisti
      Tarptautinės vienetų sistemos (SI) vienetu būtų gana sunku. Dėl to būtina, kad branduolinėje srityje būtų leista vartoti barną.

                                            ê 

  15) Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę  teisę  ir  taikymo  pradžios
      terminais, numatytais II priedo B dalyje,

                                            ê 80/181/EEB

PRIĖMĖ ŠIĄ DIREKTYVĄ:

                                                                   1 straipsnis

Šioje direktyvoje įteisinami matavimo vienetai, kuriuos privaloma vartoti dydžiui išreikšti, yra šie:

                                            ê 80/181/EEB (pritaikytas)

a)    tie, kurie yra nurodyti Ö I Õ priedo I skyriuje;

                                            ê 89/617/EEB 1 str. 1 p. (pritaikytas)

b)    tie, kurie yra nurodyti Ö I Õ priedo II skyriuje tik tose valstybėse narėse, kur juos vartoti buvo leista 1973 m. balandžio 21  d.  ir  iki
       tų valstybių narių nustatytinos datos.

                                            ê 80/181/EEB (pritaikytas)
                                            è1 1999/103/EB 1 str. 1 p.

                                                                   2 straipsnis

Ö 1. Õ      Dėl 1 straipsnio nuostatų atsirandantys įsipareigojimai yra susiję su naudojamomis matavimo priemonėmis,  atliekamais  matavimais  ir
matavimo vienetais išreikštomis dydžio vertėmis ekonominiais, visuomenės sveikatos, visuomenės saugumo arba administraciniais tikslais.

Ö 2. Õ      Ši direktyva neturi įtakos oro, jūrų ir geležinkelio transporto srityse  vartojamiems  vienetams,  kurie  nėra  privalomi  pagal  šią
direktyvą ir kurie yra nustatyti tarptautinėse konvencijose arba sutartyse, privalomose Bendrijai arba valstybėms narėms.

                                                                   3 straipsnis

1. Šioje direktyvoje «papildomoji nuoroda» – tai viena arba kelios dydžio vertės,  išreikštos  matavimo  vienetais,  kurie  nėra  nurodyti  Ö I Õ
priedo I skyriuje šalia dydžio verčių, išreikštų tame skyriuje nurodomu vienetu.

2. Papildomųjų nuorodų vartojimas leidžiamas iki è1 2009 m. gruodžio 31 d. ç

                                            ê 80/181/EEB

3. Tačiau valstybės narės gali reikalauti, kad ant matavimo priemonių dydžio vertės būtų nurodomos tiktai įteisintuoju matavimo vienetu.

4. Turi vyrauti I skyriuje išvardytais matavimo vienetais išreikšta dydžio vertė. Ypač I  skyriuje  neįvardytais  matavimo  vienetais  išreikštos
dydžio vertės turi būti išreiškiamos rašmenimis ne plačiau negu I skyriuje išvardytais matavimo  vienetais  išreikštų  atitinkamų  dydžio  verčių
rašmenys.

                                            ê 80/181/EEB (pritaikytas)
                                            è1 89/617/EEB 1 str. 3 p.

                                                                   4 straipsnis

Matavimo vienetus, kurie nėra įteisinti arba daugiau nebėra įteisinti, leidžiama vartoti:

Ö a) Õ      gaminiams ir įrangai, kurie jau yra rinkoje ir (arba) buvo naudojami Ö 1979 m. gruodžio 20 d. Õ ;

Ö b) Õ      gaminių ir įrangos komponentams ir dalims, būtinoms Ö a punkte nurodytų Õ gaminių ir įrangos komponentams arba dalims papildyti  arba
       pakeisti.

Tačiau gali būti reikalaujama matavimo priemonių rodytuvuose vartoti įteisintuosius matavimo vienetus.

                                                                   5 straipsnis

è1 1983 m. gegužės 15 d. ç Tarptautinis standartas ISO 2955 «Informacijos apdorojimas – SI ir kitų matavimo  vienetų,  vartojamų  ribotos  ženklų
grupės sistemose, atvaizdavimas» taikomas straipsnio 1 dalies srityje.

                                                                   6 straipsnis

                                            ê 1999/103/EB 1 str. 2 p. (pritaikytas)

Šios direktyvos įgyvendinimo klausimai ir ypač papildomųjų nuorodų klausimas tiriami toliau ir,  jei  būtina,  priimamos  atitinkamos  priemonės,
laikantis Tarybos direktyvos 71/316/EEB[9] 18 straipsnyje nustatytos tvarkos.

                                            ê 80/181/EEB (pritaikytas)

                                                                   7 straipsnis

Valstybės narės užtikrina Komisiją, kad pateiks bet kokius įstatymų ir kitų teisės aktų projektus, kuriuos jos  ketina  priimti  šios  direktyvos
       taikymo srityje, kad Komisijai būtų pakankamai laiko pateikti savo pastabas.

                                            ê 

                                                                   8 straipsnis

Direktyva 80/181/EEB su pakeitimais, padarytais direktyvomis, nurodytomis II priedo A  dalyje,  yra  panaikinama  nepažeidžiant  valstybių  narių
įsipareigojimų, susijusių su direktyvų perkėlimo į nacionalinę teisę ir taikymo pradžios terminais, numatytais II priedo B dalyje.

Nuorodos į panaikintą direktyvą laikomos nuorodomis į šią direktyvą ir skaitomos pagal III priede pateiktą atitikmenų lentelę.

                                                                   9 straipsnis

Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.

                                            ê 80/181/EEB 8 str.

                                                                  10 straipsnis

Ši direktyva skirta valstybėms narėms.

Priimta Briuselyje, […]

Europos Parlamento vardu     Tarybos vardu
Pirmininkas Pirmininkas
[…]   […]

                                            ê 80/181/EEB Priedas

                                                                    I PRIEDAS

                                                                    I SKYRIUS

                                          1 STRAIPSNIO a PUNKTE NURODYTI ĮTEISINTIEJI MATAVIMO VIENETAI

1.    SI VIENETAI IR JŲ DEŠIMTAINIAI KARTOTINIAI IR DALINIAI MATAVIMO VIENETAI

1.1.  Pagrindiniai SI vienetai

|Dydis                                                       |Vienetas                                                      |
|                                                            |Pavadinimas                    |Simbolis                     |
|Ilgis                                                       |metras                         |m                            |
|Masė                                                        |kilogramas                     |kg                           |
|Laikas                                                      |sekundė                        |s                            |
|Elektros srovės stipris                                     |amperas                        |A                            |
|Termodinaminė temperatūra                                   |kelvinas                       |K                            |
|Medžiagos kiekis                                            |molis                          |mol                          |
|Šviesos stipris                                             |kandela                        |cd                           |

       Pagrindinių SI vienetų apibrėžimai:

                                            ê 85/1/EEB 1 str. 1 p.

       Ilgio vienetas

       Metras – tai atstumas, kurį vakuume nusklinda šviesa per 1/299 792 458 sekundės dalį.

       (17-sios Generalinės svarsčių ir matų konferencijos (CGPM) (1983) 1 rezoliucija.

                                            ê 80/181/EEB Priedas

       Masės vienetas

       Kilogramas yra masės vienetas; jis yra lygus tarptautinio kilogramo etalono masei.

       (Trečioji CGPM (1901 m.), konferencijos ataskaitos 70 psl.).

       Laiko vienetas

       Sekundė yra spinduliavimo, atitinkančio šuolį  tarp  cezio  133  atomo  pagrindinės  būsenos  dviejų  hipersmulkiosios  sandaros  lygmenų,
       9 192 631 770 periodų trukmė.

       (Tryliktoji CGPM (1967 m.), 1 rezoliucija).

       Elektros srovės stiprio vienetas

       Amperas yra stipris nuolatinės srovės, kuri tekėdama dviem tiesiais lygiagrečiais be galo ilgais nykstamojo apvalaus skerspjūvio  laidais,
       esančiais vakuume 1 m atstumu vienas nuo kito, sukelia tarp jų 2 x 10–7 N sąveikos jėgą kiekvienam laidų ilgio metrui.

       (CIPM (1946 m.), 2 rezoliucija, patvirtinta devintąja CGPM (1948 m.)).

       Termodinaminės temperatūros vienetas

       Termodinaminės temperatūros vienetas kelvinas yra vandens trigubojo taško termodinaminės temperatūros 1/273,16 dalis.

       (Tryliktoji CGPM (1967 m.), 4 rezoliucija).

       Medžiagos kiekio vienetas

       1)   Molis yra medžiagos kiekis sistemos, turinčios tiek pat struktūrinių elementų, kiek atomų yra 0,012 kg anglies 12.

       2)   Kai vartojamas molis, struktūriniai elementai turi būti tiksliai apibrėžti ir jais gali būti atomai,  molekulės,  jonai,  elektronai,
           kitokios dalelės arba apibrėžtos tokių dalelių grupės.

       (Keturioliktoji CGPM (1971 m.), 3 rezoliucija).

       Šviesos stiprio vienetas

       Kandela yra šviesos stipris tokio šaltinio, kuris tam tikra  kryptimi  skleidžia  vienspalvę  540  x  1012  hercų  dažnio  ir  1/683  vatų
       steradianui stiprio spinduliuotę.

       (Šešioliktoji CGPM (1979 m.), 3 rezoliucija).

1.1.1.      Specialusis SI temperatūros vieneto pavadinimas ir simbolis Celsijaus temperatūrai išreikšti

|Dydis                                            |Vienetas                                                               |
|                                                 |Pavadinimas                        |Simbolis                           |
|Celsijaus temperatūra                            |Celsijaus laipsnis                 |°C                                 |

                                            ê 1999/103/EB 1 str. 3 p. a pap.

       Celsijaus temperatūra t yra apibrėžiama kaip dviejų termodinaminių temperatūrų T ir T0  skirtumas  t  =  T  —  T0;  čia  T0  =  273,15  K.
       Temperatūros intervalas arba temperatūrų skirtumas gali  būti  išreiškiamas  kelvinais  arba  Celsijaus  laipsniais.  Vienetas  «Celsijaus
       laipsnis» yra lygus vienetui «kelvinas».

                                            ê 80/181/EEB Priedas

1.2.  Kiti SI vienetai

1.2.1.      Papildomieji SI vienetai

|Dydis                                             |Vienetas                                                              |
|                                                  |Pavadinimas                       |Simbolis                           |
|Plokščiasis kampas                                |radianas                          |rad                                |
|Erdvinis kampas                                   |steradianas                       |sr                                 |

       (Vienuoliktoji CGPM, 1960 m., 12 rezoliucija).

       Papildomųjų SI vienetų apibrėžimai:

                                            ê 1999/103/EB 1 str. 3 p. b pap.

       Plokščiojo kampo vienetas

       Radianas — plokščiasis kampas tarp dviejų apskritimo spindulių, išpjaunantis lanką, kurio ilgis yra lygus šio apskritimo spinduliui.

       (Tarptautinis standartas ISO 31–1: 1992).

       Erdvinio kampo vienetas

       Steradianas — erdvinis kampas kūgio su viršūne sferos centre, išpjaunančio sferos paviršiuje figūrą, lygiaplotę kvadratui, kurio  kraštinė
       yra lygi šios sferos spinduliui.

       (Tarptautinis standartas ISO 31–1: 1992).

                                            ê 80/181/EEB Priedas

1.2.2.      Išvestiniai SI vienetai

       Iš pagrindinių SI vienetų nuosekliai išvesti vienetai ir papildomieji SI vienetai yra pateikiami kaip pagrindinių  SI  vienetų  ir  (arba)
       papildomųjų SI vienetų laipsnių sandaugų algebrinės išraiškos forma su skaitmeniniu daugikliu lygiu 1.

1.2.3.      Pavadinimus ir simbolius turintys išvestiniai SI vienetai

|Dydis                                |Vienetas                             |Išraiška                                        |
|                                     |Pavadinimas        |Simbolis         |Kitais SI        |Pagrindiniais arba            |
|                                     |                   |                 |vienetais        |papildomaisiais SI vienetais  |
|Dažnis                               |hercas             |Hz               |                 |s–1                           |
|Jėga                                 |niutonas           |N                |                 |m · kg · s–2                  |
|Slėgis, įtempis                      |paskalis           |Pa               |N · m–2          |m–1 · kg · s–2                |
|Energija; darbas; šilumos kiekis     |džaulis            |J                |N · m            |m2 · kg · s–2                 |
|Galia (1), spinduliuotės srautas     |vatas              |W                |J · s–1          |m2 · kg · s–3                 |
|Elektros kiekis, elektros krūvis     |kulonas            |C                |                 |s · A                         |
|Elektrinis potencialas, potencialų   |voltas             |V                |W · A–1          |m2 · kg · s–3 · A–1           |
|skirtumas, elektrovara               |                   |                 |                 |                              |
|Elektrinė varža                      |omas               |Ω                |V · A–1          |m2 · kg · s–3 · A–2           |
|Elektrinis laidis                    |simensas           |S                |A · V–1          |m–2 · kg–1 · s3 · A2          |
|Elektrinė talpa                      |faradas            |F                |C · V–1          |m–2 · kg–1 · s4 · A2          |
|Magnetinis srautas                   |vėberis            |Wb               |V · s            |m2 · kg · s–2 · A–1           |
|Magnetinio srauto tankis             |tesla              |T                |Wb · m–2         |kg · s–2 · A–1                |
|Induktyvumas                         |henris             |H                |Wb · A–1         |m2 · kg · s–2 · A–2           |
|Šviesos srautas                      |liumenas           |lm               |                 |cd · sr                       |
|Apšvieta                             |liuksas            |lx               |lm · m–2         |m–2 · cd · sr                 |
|(Radionuklido) aktyvumas             |bekerelis          |Bq               |                 |s–1                           |
|Sugertoji dozė, savitoji perduotoji  |grėjus             |Gy               |J · kg–1         |m2 · s–2                      |
|energija, kerma, sugertosios dozės   |                   |                 |                 |                              |
|rodiklis                             |                   |                 |                 |                              |
|Lygiavertė dozė                      |sivertas           |Sv               |J · kg–1         |m2 · s–2                      |
|(1) Specialieji galios vienetų pavadinimai: pavadinimas voltamperas (simbolis «VA»), kai jis vartojamas kintamosios        |
|elektros srovės galiai išreikšti, ir varas (simbolis «var»), kai jis vartojamas kintamosios elektros srovės reaktyviajai   |
|galiai išreikšti. «Varas» nėra įtrauktas į CGPM rezoliucijas.                                                              |

       Iš pagrindinių SI vienetų išvesti vienetai arba papildomieji vienetai gali būti išreiškiami I skyriuje nurodytais vienetais.

       Išvestiniai SI vienetai gali būti išreiškiami pirmiau pateiktoje lentelėje specialiais pavadinimais  ir  simboliais;  pvz.,  SI  dinaminės
       klampos vienetas gali būti išreiškiamas arba m–1 · kg · s–1, arba N · s · m–2, arba Pa · s.

1.3.  Priešdėliai ir jų simboliai, vartojami tam tikriems dešimtainiams kartotiniams bei dešimtainiams daliniams nurodyti

                                            ê 1999/103/EB 1 str. 3 p. c pap.

|Daugiklis                               |Priešdėlis                              |Simbolis                              |
|1024                                    |jota                                    |Y                                     |
|1021                                    |zeta                                    |Z                                     |
|1018                                    |eksa                                    |E                                     |
|1015                                    |peta                                    |P                                     |
|1012                                    |tera                                    |T                                     |
|109                                     |giga                                    |G                                     |
|106                                     |mega                                    |M                                     |
|103                                     |kilo                                    |k                                     |
|102                                     |hekto                                   |h                                     |
|101                                     |deka                                    |da                                    |
|10-1                                    |deci                                    |d                                     |
|10-2                                    |centi                                   |c                                     |
|10-3                                    |mili                                    |m                                     |
|10-6                                    |mikro                                   |μ                                     |
|10-9                                    |nano                                    |n                                     |
|10-12                                   |piko                                    |p                                     |
|10-15                                   |femto                                   |f                                     |
|10-18                                   |ato                                     |a                                     |
|10-21                                   |zepto                                   |z                                     |
|10-24                                   |jokto                                   |y                                     |

                                            ê 80/181/EEB Priedas

       Dešimtainių kartotinių ir dalinių masės vienetų pavadinimai yra sudaromi pridedant priešdėlius prie žodžio «gramas» ir jų simbolius – prie
       simbolio «g».

       Kai išvestinis vienetas yra išreiškiamas trupmena, jo dešimtainiai kartotiniai ir daliniai gali būti nurodyti pridedant  priešdėlius  prie
       šių vienetų dviejų dalių skaitiklio arba vardiklio.

       Negali būti vartojami sudurtiniai priešdėliai, t. y. priešdėliai, kurie yra sudaromi sujungus keletą pirmiau minėtų priešdėlių.

1.4.  Specialieji leisti dešimtainių kartotinių ir dalinių SI vienetų pavadinimai ir simboliai

|Dydis                              |Vienetas                                                                             |
|                                   |Pavadinimas  |Simbolis         |Vertė                                                |
|Tūris                              |litras       |l arba L (1)     |1 l = 1 dm3= 10–3 m3                                 |
|Masė                               |tona         |t                |1 t = 1 Mg = 103 kg                                  |
|Slėgis, įtempis                    |baras        |bar (2)          |1 bar = 105 Pa                                       |
|(1) Du simboliai «l» ir «L» gali būti vartojami litro vienetui pažymėti.(Šešioliktoji CGPM (1979 m.), 5 rezoliucija).    |
|(2) Vienetas, nurodytas Tarptautinio svarsčių ir matų biuro knygelėje tarp laikinai leistų vienetų.                      |
|Pastaba:         |1.3 pateikti priešdėliai ir jų simboliai gali būti vartojami kartu su 1.4 lentelėje pateiktais         |
|                 |vienetais ir simboliais.                                                                               |

2.    VIENETAI, KURIE YRA APIBRĖŽIAMI PAGAL SI VIENETUS, TAČIAU NĖRA JŲ DEŠIMTAINIAI KARTOTINIAI IR DALINIAI

|Dydis                   |Vienetas                                                                                        |
|                        |Pavadinimas                 |Simbolis         |Vertė                                            |
|Plokščiasis kampas      |sūkis*(1) (a)               |                 |1 sūkis = 2 π rad                                |
|                        |laipsnis* arba gonas*       |gon*             |1 gon = (π/200) rad                              |
|                        |laipsnis                    |°                |1° = (π/180) rad                                 |
|                        |minutė                      |′                |1' = (π/10 800) rad                              |
|                        |sekundė                     |′′               |1'' = (π/648 000) rad                            |
|Laikas                  |minutė                      |min              |1 min = 60 s                                     |
|                        |valanda                     |h                |1 h = 3 600 s                                    |
|                        |para                        |d                |1 d = 86 400 s                                   |
|(1) Ženklas (*) po vieneto pavadinimo arba simbolio nurodo, kad jo nėra sąraše, kurį parengė CGPM, CIPM arba BIPM. Tai    |
|taikoma visam šiam priedui.                                                                                               |
|(a) Nėra tarptautinio simbolio.                                                                                           |
|Pastaba:         |1.3 nurodyti priešdėliai gali būti vartojami tiktai kartu su pavadinimais «laipsnis» arba «gonas» ir    |
|                 |simboliu «gon».                                                                                         |

                                            ê 1999/103/EB 1 str. 3 p. d pap.

3.    SI TAIKOMI VIENETAI, KURIŲ VERTĖS GAUNAMOS EKSPERIMENTIŠKAI

|Dydis                     |Vienetas                                                                                        |
|                          |Pavadinimas                      |Simbolis       |Apibrėžimas                                   |
|Energija                  |Elektronvoltas                   |eV             |Elektronvoltas — kinetinė energija, kurią     |
|                          |                                 |               |įgauna elektronas vakuume įveikdamas 1 V      |
|                          |                                 |               |potencialų skirtumą                           |
|Masė                      |Standartinis atominės masės      |u              |Standartinis atominės masės vienetas yra lygus|
|                          |vienetas                         |               |1/12 12C nuklido atomo masės                  |
|Pastaba:         |Priešdėliai ir jų simboliai, išvardyti 1.3 punkte, gali būti vartojami su šiais dviem vienetais ir jų    |
|                 |simboliais.                                                                                              |

                                            ê 80/181/EEB Priedas

4.    TIKTAI SPECIALIZUOTOSE SRITYSE LEIDŽIAMI VIENETAI IR VIENETŲ PAVADINIMAI

|Dydis                                 |Vienetas                                                                            |
|                                      |Pavadinimas                 |Simbolis              |Apibrėžtis                      |
|Optinių sistemų laužiamoji geba       |dioptrija*                  |                      |1 dioptrija = 1 m–1             |
|Brangakmenių masė                     |metrinis karatas            |                      |1 metrinis karatas = 2 x 10–4 kg|
|Ūkio žemės ir statybų žemės plotas    |aras                        |a                     |1 a = 102 m2                    |
|Tekstilės gijų ir siūlų vienetinio    |teksas*                     |tex*                  |1 tex = 10–6 kg · m–1           |
|ilgio masė                            |                            |                      |                                |

                                            ê 85/1/EEB 1 str. 2 p. a pap.

|Kraujospūdis ir kitų kūno skysčių     |Gyvsidabrio milimetras      |Hg* mm                |1 mm Hg = 133,322 Pa            |
|slėgis                                |                            |                      |                                |
|Efektinis skerspjūvis                 |Barnas                      |b                     |1 b = 10–28 m2                  |

                                            ê 80/181/EEB Priedas
                                            è1 85/1/EEB 1 str. 2 p. b pap.

|Pastaba:         |è1 1.3 punkte išvardytus priešdėlius ir jų simbolius galima vartoti kartu su pirmiau minėtais vienetais  |
|                 |ir simboliais, išskyrus gyvsidabrio milimetrą ir jo simbolį. Tačiau kartotinis 102a vadinamas            |
|                 |„hektaru“. ç                                                                                             |

5.    SUDĖTINIAI VIENETAI

       I skyriuje nurodytų vienetų deriniai sudaro sudėtinius vienetus.

                                            ê 89/617/EEB 1 str. 5 p. a pap.

                                                                    II SKYRIUS

                  1 STRAIPSNIO b PUNKTE NURODYTI ĮTEISINTIEJI MATAVIMO VIENETAI, KURIUOS GALIMA VARTOTI TIK YPATINGAIS ATVEJAIS

|Taikymo sritis                                              |Vienetas                                                                     |
|                                                            |Pavadinimas             |Apytikslė vertė                  |Simbolis          |
|Kelių eismo ženklai, atstumo ir greičio matavimas           |mylia                   |1 mile =       |1 609 m          |mile              |
|                                                            |jardas                  |1 yd =         |0,9144 m         |yd                |
|                                                            |pėda                    |1 ft =         |0,3048 m         |ft                |
|                                                            |colis                   |1 in =         |2,54 × 10–2 m    |in                |
|Pilstomo alaus ir sidro dozavimas; į grąžinamąją tarą       |pinta                   |1 pt =         |0,5683 × 10–3 m3 |pt                |
|išpilstytas pienas                                          |                        |               |                 |                  |
|Žemės registravimas                                         |akras                   |1 ac =         |4 047 m2         |ac                |
|Tauriųjų metalų sandoriai                                   |trojos uncija           |1 oz tr =      |31,10 × 10–3 kg  |oz tr             |

Iki 1 straipsnio b punkte nurodytos datos šiame skyriuje išvardyti vienetai vienas su kitu arba su I skyriuje  išvardytais  vienetais  gali  būti
derinami, siekiant sudaryti sudėtinius vienetus.

                                            ê 80/181/EEB Priedas (pritaikytas)

                                            ê 89/617/EEB 1 str. 5 p. c pap. (pritaikytas)

|                                           |                                                                                             |
|                                           |                             |                                      |                        |
|                                           |                             |                 |                    |                        |
|                                           |                             |                 |                    |                        |
|                                           |                             |                 |                    |                        |
|                                           |                             |                 |                    |                        |
|                                           |                             |                 |                    |                        |
|                                           |                             |                 |                    |                        |
|                                           |                             |                 |                    |                        |
|                                                                                                                                         |

                                                                  _____________

                                            é

                                                                    II PRIEDAS

                                                                     A dalis

                                                 Panaikinama direktyva su vėlesniais pakeitimais
                                                             (nurodyta 8 straipsnyje)

|Tarybos direktyva 80/181/EEB                                                  |(OL L 39, 1980 2 15, p. 40)                          |
|Tarybos direktyva 85/1/EEB                                                       |(OL L 2, 1985 1 3, p. 11)                          |
|Tarybos direktyva 89/617/EEB                                                     |(OL L 357, 1989 12 7, p. 28)                       |
|Europos Parlamento ir Tarybos direktyva 1999/103/EB                              |(OL L 34, 2000 2 9, p. 17)                         |

                                                                     B dalis

                                        Perkėlimo į nacionalinę teisę ir taikymo pradžios terminų sąrašas
                                                            (nurodytas 8 straipsnyje)

|Direktyva                                    |Perkėlimo terminas                           |Taikymo pradžios data                        |
|80/181/EEB                                   |1981 m. birželio 30 d.                       |1981 m. spalio 1 d.                          |
|85/1/EEB                                     |1985 m. liepos 1 d.                          |-                                            |
|89/617/EEB                                   |1991 m. lapkričio 30 d.                      |-                                            |
|1999/103/EB                                  |2001 m. vasario 8 d.                         |-                                            |

                                                                  _____________

                                                                   III PRIEDAS

                                                                Atitikmenų lentelė

|Direktyva 80/181/EEB                                                 |Ši direktyva                                                         |
|1 straipsnio a ir b punktai                                          |1 straipsnio a ir b punktai                                          |
|1 straipsnio c ir d punktai                                          |-                                                                    |
|2 straipsnio a punktas                                               |2 straipsnio 1 dalis                                                 |
|2 straipsnio b punktas                                               |2 straipsnio 2 dalis                                                 |
|3 straipsnis                                                         |3 straipsnis                                                         |
|4 straipsnio pirmos pastraipos įžanginė formuluotė                   |4 straipsnio pirmos pastraipos įžanginė formuluotė                   |
|4 straipsnio pirmos pastraipos pirma įtrauka                         |4 straipsnio pirmos pastraipos a punktas                             |
|4 straipsnio pirmos pastraipos antra įtrauka                         |4 straipsnio pirmos pastraipos b punktas                             |
|4 straipsnio antra pastraipa                                         |4 straipsnio antra pastraipa                                         |
|5 straipsnis                                                         |5 straipsnis                                                         |
|6 straipsnis                                                         |-                                                                    |
|6a straipsnis                                                        |6 straipsnis                                                         |
|7 straipsnio a punktas                                               |-                                                                    |
|7 straipsnio b punktas                                               |7 straipsnis                                                         |
|-                                                                    |8 ir 9 straipsniai                                                   |
|8 straipsnis                                                         |10 straipsnis                                                        |
|Priedas                                                              |I priedas                                                            |
|I skyrius                                                            |I skyrius                                                            |
|II skyrius                                                           |II skyrius                                                           |
|III skyrius                                                          |-                                                                    |
|IV skyrius                                                           |-                                                                    |
|-                                                                    |II priedas                                                           |
|-                                                                    |III priedas                                                          |

                                                                  _____________

                                                             -----------------------
[1]   KOM(87) 868 PV.
[2]   Žr. Išvadų A dalies 3 priedą.
[3]   Atliekama vadovaujantis Komisijos komunikatu Europos Parlamentui ir Tarybai – Acquis communautaire kodifikavimas, KOM(2001) 645 galutinis.
[4]   Žr. šio pasiūlymo II priedo A dalį.
[5]   OL C (...(, (...(, p. (...(.
[6]   OL C (...(, (...(, p. (...(.
[7]   OL L 39, 1980 2 15, p. 40. Direktyva su paskutiniais pakeitimais, padarytais Europos Parlamento ir Tarybos direktyva 1999/103/EB (OL L  34,
      2000 2 9, p. 17).
[8]   Žr. II priedo A dalį.
[9]   OL L 202, 1971 9 6, p. 1.